Počela Olimpijina škola skijanja na Vlašiću

Danas je na Vlašiću počela nova sezona Olimpijine škole skijanja. Iz godine u godinu broj polaznika ove škole, koju uspješno vode stručni treneri i skijaški instruktori,   je sve veći.

-Ove godine imamo najveći broj djece i ponosni smo da ćemo obučiti skijanju novu grupu malih i malo većih travničana. Nakon preuzimanja opreme i uvodne opservacije skijaškog znanja, radili smo podijeljeni u grupe na Velikom liftu i poligonu.  Uživali smo u svakom trenutku i jedva čekamo sutrašnji dan! – poručuju iz Olimpijine škole skijanja.

Olimpijina škola skijanja dio je uspješnog projekta univerzalne Sportske škole „Olimpija“ Travnik koja djecu predškolskog i školskog uzrasta uči sportskim disciplinama i odagaja u sportskom duhu.